Diari Oficial de la Generalitat Valenciana


Sumari del DOGV 2542, del 03-07-1995 (1995/835254)

RESOLUCIÓ de 13 de juny de 1995, del director general de Mitjans de Comunicació Social i Relacions Informatives, per la qual es determina la quantia dels mòduls aplicables per al càlcul de les subvencions per la utilització del valencià en els mitjans de comunicació social.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2542

Data del DOGV
:   03-07-1995

Secció del DOGV
:   ALTRES DISPOSICIONS

Número del document
:   1995/835254


Data del document
:   13-06-1995

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIó de 13 de juny de 1995, del director general de Mitjans de Comunicació Social i Relacions Informatives, per la qual es determina la quantia dels mòduls aplicables per al càlcul de les subvencions per la utilització del valencià en els mitjans de comunicació social.   
El Decret 10/1995, de 9 de maig, del president de la Generalitat Valenciana, pel qual es convoquen subvencions per la utilització del valencià en els mitjans de comunicació social, estableix en la base 4ª de l'annex de la convocatòria que, per al càlcul de les subvencions, s'aprovaran per resolució del director general de Mitjans de Comunicació Social i Relacions Informatives els mòduls aplicables a les empreses periodístiques en funció del nombre d'exemplars difosos en 1994, i a les empreses radiodifusores en funció de la zona de predomini lingüístic on estiga situada l'emissora.  
En conseqüència, per tal de donar compliment al Decret 10/1995, de 9 de maig, del president de la Generalitat, i fent ús de les atribucions conferides en el decret esmentat, resolc:  
Primer  
Que, amb vigència exclusiva durant 1995 i per a les empreses periodístiques que vulguen acollir-se a les subvencions referides, el mòdul (MP) aplicable als exemplars difosos en 1994 serà l'establert en l'escala acumulativa següent:  
25 PTA per exemplar, els primers 100.000.  
15 PTA per exemplar, del 100.001 al 200.000.  
2 PTA per exemplar, del 200.001 en endavant.  
Segon  
Que amb vigència exclusiva durant l'any 1995 i per a les empreses radiodifusores que vulguen acollir-se a les subvencions referides, el mòdul (MR) fix aplicable, en funció de la zona de predomini lingüístic on estiga situada l'emissora, és el següent:  
A) A les zones de predomini lingüístic valencià el mòdul (MR) es quantifica en 10.000 PTA/hora setmanal d'emissió diurna en valencià.  
B) A les zones de predomini lingüístic castellà el mòdul (MR) es quantifica en 20.000 PTA/hora setmanal d'emissió diurna en valencià.  
Per al càlcul de les hores d'emissió en valencià, s'ha considerat que en l'emissió nocturna, període comprés entre les 0 hores i les 8 hores, dues hores d'emissió nocturna equivalen a una hora d'emissió diurna.  
Contra aquesta resolució, els interesats podran interposar recurs ordinari, davant el secretari general de la Presidència, segons estableix l'article 114 de la Llei 30/92, de Règim Jurídic de les Administracions Públiques i del Procediment Administratiu comú, dins el termini d'un mes.  
València, 13 de juny de 1995.- El director general: Tomás álvarez Dominguez.